Qalayxudat

Qalayxudat"Ağcabədi, Ağsu, Astara, Balakən, Bərdə, Biləsuvar, Daşkəsən, Dəvəçi, Xaçmaz, Xocavənd, İsmayıllı, Qax, Qazax, Qəbələ, Qobustan, Quba, Qusar, Lerik, Lənkəran, Masallı, Neftçala, Saatlı, Salyan, Samux, Şamaxı, Tovuz, Ucar, Yardımlı və Yevlax rayonlarının bəzi yaşayış məntəqələrinə ad verilməsi, onların adlarının dəyişdirilməsi və dəqiqləşdirilməsi haqqında" Azərbaycan Respublikası Milli Məclisi yanında Toponimiya komissiyasının 04.10.2007-ci il tarixli, 1-QR nömrəli Qərarı  Xınalıq kənd inzibati ərazi dairəsi tərkibindəki Qalayxudat kəndinin Qalaxudat kəndi adlandırılması məqsədəmüvafiq hesab edilməsin. — Azərbaycan Respublikasının Quba rayonunun Xınalıq kənd inzibati ərazi dairəsində kənd.

 Tarixi 
 Qalayxudat kəndi Quba rayonunun dağlıq ərazisində yerləşən qədim yaşayış məskənidir.

 Toponimikası 
Qalayxudat oyk., miir. Qudyalçayın sahilində, Baş Qafqaz silsiləsinin yamacındadır. Bu ad ilk dəfə XVI əsrə aid mənbədə xatırlanır. Fars dilinin qrammatik normalan əsasında yaranmış Qalaye-Xudat formasından təhrifdir. Fars dilindəki qala (“ye” izafət göstəricisidir) və xudat (“hakim, hökmdar” qədim mənası “Allah”) sözlərindən ibarət olub, “hökmdar qalası, hakim qalası” məna¬sını bildirir. Quba xanlığının ilk iqamətgahı olmuşdur.Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427

 İqtisadiyyatı 
Kənddə məskunlaşmış əhalinin çox böyük əksəriyyəti hazırda qışlaq və yaylaq şəraitindən istifadə etməklə heyvandarlıqla məşğul olur. Onlar ilin bir yarısını qışlaqda, digər yarısını isə yaylaqda keçirməyə adət edib. Hər il oktyabrın 1-dən 15-dək qoyun sürülərini qışlağa endirir, may ayının 1–15-i arası isə yaylağa çıxarırlar.

 Turizm 
Kənd ərazisində dağ turizminin müxtəlif növlərinin inkişafı üçün böyük imkanlar var. 2013-cü ildə kənd yaxınlığındakı Kam dağlıq massivinin tədqiqi nəticəsində şimal yamacda boulderinq (qayayadırmanma) üçün perspektivi olan qaya divarları (200 m) aşkar olunmuşdur. Qalayxudat və Qrız kəndlərini birləşdirən yolun kənarında geniş, enli qaya divarı da böyük əhəmiyyət daşıyır. Qayaların hündürlüyü 15–20 m-ə yaxındır, ətəklərdə çadır düşərgələri salmaq üçün yerlər var.Azərbaycanda dağ turizmi: imkanlar və perspektivlər. 01.11.2013. 

 Əhalisi 
 2009-cu ilin siyahıyaalınmasına əsasən kənddə 404 nəfər yaşayır.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629

 İstinadlar 

 Xarici keçidlər 
 Azərbaycan Respublikası Quba Rayon İcra Hakimiyyəti

 Həmçinin bax 

Kateqoriya:Quba rayonunun kəndləri